b'\n_START_ARTICLE_\nCodford\n_START_SECTION_\nSijainti\n_START_PARAGRAPH_\nKyl\xc3\xa4 sijaitsee A36-tien varrella Salisburyn ja Warminsterin v\xc3\xa4liss\xc3\xa4. A36-tie kulki ennen pitkin Codfordin p\xc3\xa4\xc3\xa4katua, mutta kiertotie rakennettiin 1990-luvulla ja se poisti raskaan liikenteen kulun kaupungin l\xc3\xa4pi.\n_START_SECTION_\nHistoria\n_START_PARAGRAPH_\nKyl\xc3\xa4 muodostettiin Codford St. Maryn ja Codford St. Peterin kunnista. L\xc3\xa4heiset kyl\xc3\xa4t kasvoivat yhteen ja virallinen liitto muodostettiin 1928 molempien osapuolten suostumuksella. Kuusi vuotta my\xc3\xb6hemmin seurakunnista tuli yksi. Molemmat kirkot ovat nyky\xc3\xa4\xc3\xa4nkin toiminnassa._NEWLINE_Anglosaksien asiakirjat osoittavat, ett\xc3\xa4 vuonna 906 alue tunnettiin nimell\xc3\xa4 "Codan Ford", joka todenn\xc3\xa4k\xc3\xb6isesti tarkoittaa Codan kahlaamoa (engl. Ford of Coda). Kahlauskelpoiseksi tehty\xc3\xa4 jokea kutsutaan Wylyeksi, joka saattaa tarkoittaa mutkikasta tai salakavalaa. _NEWLINE_Codfordin alueella on pitk\xc3\xa4 historia anzac-sotilaiden (lyhenne sanoista Australian and New Zealand Army Corps) kanssa. Ensimm\xc3\xa4isen maailmansodan aikana harjoitus- ja kuljetusleirej\xc3\xa4 perustettiin  kymmenille tuhansille sotilaille, jotka odottivat siirtoa Ranskaan. Codfordista tuli my\xc3\xb6s varikko vuonna 1916 miehille, jotka oli evakuoitu etulinjasta ja jotka eiv\xc3\xa4t olleet en\xc3\xa4\xc3\xa4 taistelukelpoisia. Codfordin Anzac-merkki (Anzac Badge) oli australialaisen prikaatin komentajan idea, joka halusi antaa miehilleen n\xc3\xa4kyv\xc3\xa4n muistoesineen ensimm\xc3\xa4isen maailmansodan ajalta. T\xc3\xa4h\xc3\xa4n kuului my\xc3\xb6s valtava nousevan auringon merkki (53x45 metri\xc3\xa4) "Misery Hillille" vuonna 1917._NEWLINE_Codfordissa on my\xc3\xb6s anzac-sotilaiden toiseksi suurin sotilashautausmaa Isossa-Britanniassa jossa on yhteens\xc3\xa4 97 anzac-hautaa, 636 AIF-sotilaan (First Australian Imperial Force) hautaa ja 173 NZEF-sotilaan (New Zealand Expeditionary Force) hautaa. Toisen maailmansodan vaikutus heijastuu viel\xc3\xa4 nyky\xc3\xa4\xc3\xa4nkin paikallisesta yhteis\xc3\xb6st\xc3\xa4, joka toivottaa edelleen australialaiset ja uusiseelantilaiset l\xc3\xa4mpim\xc3\xa4sti tervetulleiksi. Kyl\xc3\xa4l\xc3\xa4iset my\xc3\xb6s pit\xc3\xa4v\xc3\xa4t muistotilaisuuden anzac-p\xc3\xa4iv\xc3\xa4n\xc3\xa4 (25. huhtikuuta) vuosittain._NEWLINE_Australian Nousevan auringon merkki ja sotilashautausmaa ovat nyky\xc3\xa4\xc3\xa4n ainoita n\xc3\xa4kyvi\xc3\xa4 muistoja ajalta, jolloin sadat sotilaat Britanniasta, Australiasta ja Uudesta-Seelannista asettuivat Codfordiin ja sen liepeille.\n_START_SECTION_\nPaikallishallinto\n_START_PARAGRAPH_\nSuurinta osaa paikallisista hallinnollisista palveluista avustaa Wiltshiren kreivikunnan valtuusto ja L\xc3\xa4nsi-Wiltshiren paikallishallinto, joiden molempien toimistot ovat Trownbridgess\xc3\xa4 15 mailia Codfordista pohjoiseen. Codfordilla on siis oma yhdeks\xc3\xa4n hengen kirkollisneuvosto. _NEWLINE_Kyl\xc3\xa4\xc3\xa4 edustaa parlamentissa Westburyn Andrew Murrison. Kyl\xc3\xa4n edustaja Wiltshiren paikallishallinnossa on Andrew Davis, kun taas sen kunnallisvaltuutettu on Cristopher Newbury.'